
ประกาศองค์การบริหารส่วนตำบลสระแก้ว       
เรื่อง  ประกวดราคา ด้วยระบบอิเล็กทรอนิกส์ จำนวน  ๒  โครงการ  
.........................................

            ด้วยองค์การบริหารส่วนตำบลสระแก้ว  อำเภอท่าศาลา จังหวัดนครศรีธรรมราช มีความประสงค์จะประกวดราคา ด้วยระบบอิเล็กทรอนิกส์  จำนวน  ๒  โครงการ   รายละเอียดดังนี้ 
                ๑.   โครงการก่อสร้างอาคารห้องประชุมองค์การบริหารส่วนตำบลสระแก้ว (ครั้งที่ ๓)         โดยก่อสร้างอาคารคอนกรีตเสริมเหล็ก ขนาดกว้าง ๒๐.๐๐ เมตร ยาว ๑๖.๐๐ เมตร พร้อมตกแต่งภายในตามแบบแปลนขององค์การบริหารส่วนตำบลสระแก้ว (แบบเลขที่ ๐๑/๒๕๕๖) และติดตั้งเครื่องปรับอากาศขนาด ๓๒,๐๐๐ บีทียู จำนวน  ๓  เครื่อง  เครื่องขยายเสียงพร้อมอุปกรณ์  จำนวน  ๑  ชุด  เครื่องฉายโปรเจ็คเตอร์ พร้อมจอชนิดแขวนกับเพดานและอุปกรณ์  จำนวน  ๑  ชุด โต๊ะประชุมชนิด  ๒  คนนั่ง จำนวน  ๑๔  ตัว  พร้อมเก้าอี้บุนวม   ชนิดหมุน จำนวน  ๓๒  ตัว   โต๊ะทำงานระดับ ๘  จำนวน ๒ ตัว ตามรายละเอียดแบบแปลนและข้อกำหนดขององค์การบริหารส่วนตำบล พร้อมติดตั้งป้ายประชาสัมพันธ์โครงการตามแบบของอบต.สระแก้ว  จำนวน ๑ ป้าย ราคากลาง  ๔,๐๐๐,๐๐๐.๐๐  บาท   (-เงินสี่ล้านบาทถ้วน-)

๒.  โครงการก่อสร้างสนามกีฬาฟุตซอลกลางแจ้งมาตรฐาน พร้อมอุปกรณ์โรงเรียนสระแก้ว    รัตนวิทย์  หมู่ที่ ๕  ตำบลสระแก้ว  อำเภอท่าศาลา  จังหวัดนครศรีธรรมราช โดยก่อสร้างพื้นสนามขนาดกว้าง ๒๒.๐๐ เมตร ยาว ๔๒.๐๐ เมตร หนา ๐.๑๐ เมตร พื้นที่ ๙๒๔ ตารางเมตร โดยก่อสร้างตามรายละเอียดแบบแปลนขององค์การบริหารส่วนตำบลสระแก้ว พร้อมติดตั้งป้ายประชาสัมพันธ์โครงการตามแบบของ อบต.สระแก้ว          จำนวน  ๑  ป้าย  ราคากลาง  ๒,๕๐๐,๐๐๐.๐๐ บาท (-เงินสองล้านห้าแสนบาทถ้วน-)
              ราคากลางของทางราชการดังกล่าว  ไม่ถือว่าผูกพันที่ผู้เสนอราคาจะต้องพิจารณาไปตามนั้น  ผู้เสนอราคาจะต้องรับผิดชอบในการถอดแบบและคำนวณราคางานเอง  จะนำราคากลางของทางราชการมาปฏิเสธความรับผิดชอบหรือเรียกร้องค่าก่อสร้างในภายหลังไม่ได้    
 
           ผู้มีสิทธิเสนอราคาจะต้องมีคุณสมบัติ ดังต่อไปนี้
           ๑. เป็นนิติบุคคล ผู้มีอาชีพรับจ้างทำงานที่ประกวดราคาจ้างด้วยวิธีระบบอิเล็กทรอนิกส์ดังกล่าว    โครงการ ที่ ๑  ซึ่งมีผลงานก่อสร้างประเภทเดียวกันในวงเงินไม่น้อยกว่า ๒,๐๐๐,๐๐๐.๐๐ บาท (-เงินสองล้านบาทถ้วน-)     และโครงการที่ ๒  ซึ่งมีผลงานก่อสร้างประเภทเดียวกันในวงเงินไม่น้อยกว่า ๑,๒๕๐,๐๐๐.๐๐ บาท (-เงินหนึ่งล้านสองแสนห้าหมื่นบาทถ้วน-) เป็นผลงานที่อยู่ในสัญญาเดียวกันเท่านั้น และเป็นผลงานที่เป็นคู่สัญญาโดยตรงกับส่วนราชการ หน่วยงานตามกฎหมายว่าด้วยระเบียบบริหารราชการส่วนท้องถิ่น หน่วยงานอื่นซึ่งมีกฎหมายบัญญัติให้มีฐานะเป็นราชการบริหารส่วนท้องถิ่น รัฐวิสาหกิจ หรือหน่วยงานเอกชนที่องค์การบริหารส่วนตำบลสระแก้วเชื่อถือ
           ๒. ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการหรือหน่วยการบริหารราชการส่วนท้องถิ่นและได้แจ้งเวียนชื่อแล้ว
            ๓. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของ ผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น
            ๔. เป็นผู้ที่ผ่านการคัดเลือกผู้มีคุณสมบัติเบื้องต้นในการจ้างขององค์การบริหารส่วนตำบลสระแก้ว








                          /๕. ไม่เป็นผู้.........
                                                   -๒-
            ๕ .ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่ องค์การบริหารส่วนตำบลสระแก้ว  และไม่เป็นผู้มีประโยชน์ร่วมกันระหว่างผู้เสนอราคากับผู้ให้บริการตลาดกลางอิเล็กทรอนิกส์   ณ  วันประกาศประมูลจ้างด้วยระบบอิเล็กทรอนิกส์ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม ในการประมูลจ้างด้วยระบบอิเล็กทรอนิกส์ครั้งนี้

  ๖. บุคคลหรือนิติบุคคลที่จะเข้าเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับรายจ่าย หรือแสดงบัญชีรายรับรายจ่ายไม่ถูกต้องครบถ้วนในสาระสำคัญ

  ๗. บุคคลหรือนิติบุคคลที่จะเข้าเป็นคู่สัญญากับหน่วยงานของรัฐซึ่งได้ดำเนินการจัดซื้อจัดจ้างด้วยระบบอิเล็กทรอนิกส์ (e-Government Procurement : e-GP) ต้องลงทะเบียนในระบบอิเล็กทรอนิกส์ของกรมบัญชีกลางที่เว็บไซต์ศูนย์ข้อมูลจัดซื้อจัดจ้างภาครัฐ
           ๘. คู่สัญญาต้องรับจ่ายเงินผ่านบัญชีเงินฝากกระแสรายวัน เว้นแต่การรับจ่ายเงินแต่ละครั้ง      ซึ่งมีมูลค่าไม่เกินสามหมื่นบาท  คู่สัญญาอาจรับจ่ายเป็นเงินสดก็ได้

๙. เป็นผู้ที่ได้ซื้อเอกสารประมูล และลงลายมือชื่อไว้เป็นหลักฐาน มิฉะนั้นจะไม่มีสิทธิ์ยื่นข้อเสนอ         การประมูล
       กำหนดดูสถานที่ก่อสร้างในวันที่ ๑๕ พฤศจิกายน ๒๕๕๖ โครงการที่ ๑ ระหว่างเวลา ๐๙.๐๐ น. ถึงเวลา ๑๐.๐๐ น. ณ องค์การบริหารส่วนตำบลสระแก้ว  หมู่ที่ ๕  ตำบลสระแก้ว  อำเภอท่าศาลา  จังหวัดนครศรีธรรมราช และกำหนดรับฟังคำชี้แจงรายละเอียดเพิ่มเติมในวันที่ ๑๕ พฤศจิกายน  ๒๕๕๖  เวลา ๑๐.๓๐  น.   ถึงเวลา  ๑๑.๐๐ น.  และโครงการที่ ๒  ระหว่างเวลา ๑๓.๐๐ น. ถึงเวลา ๑๔.๐๐ น. ณ โรงเรียนสระแก้วรัตนวิทย์  หมู่ที่ ๕  ตำบลสระแก้ว  อำเภอท่าศาลา  จังหวัดนครศรีธรรมราช และกำหนดรับฟังคำชี้แจงรายละเอียดเพิ่มเติมในวันที่ ๑๕ พฤศจิกายน  ๒๕๕๖  เวลา ๑๔.๓๐  น.  เป็นต้นไป  และในกรณีที่ได้รับคัดเลือก ให้เป็นผู้ประมูลงานจ้างได้แต่ไม่ไปดูสถานที่ก่อสร้าง และรับฟังคำชี้แจงเพิ่มเติมในวัน เวลาดังกล่าว  เมื่อมีปัญหาและอุปสรรคในการดำเนินงาน จะยกมาเป็นเหตุอ้างให้พ้นความรับผิดชอบต่อองค์การบริหารส่วนตำบลสระแก้ว  หรือเพื่อผลในการยกเว้นการปฏิบัติตามเงื่อนไขแห่งสัญญาจ้างในภายหลังไม่ได้ และไม่มีสิทธิทักท้วงใด ๆ ทั้งสิ้น



    
                        
       กำหนดยื่นซองเอกสารประกวดราคาด้วยวิธีการทางอิเล็กทรอนิกส์ ในวันที่  ๒๕ พฤศจิกายน  ๒๕๕๖ ระหว่างเวลา ๐๙.๓๐  น. ถึงเวลา ๑๐.๐๐ น.  ณ ศูนย์รวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอท่าศาลา (ห้องท้องถิ่นอำเภอ ที่ว่าการอำเภอท่าศาลา)  และกำหนดเสนอราคา ในวันที่  ๖  ธันวาคม  ๒๕๕๖ โครงการที่ ๑ เวลา ๑๐.๐๐ น.  และโครงการที่ ๒  เวลา  ๑๐.๔๐ น.  ณ องค์การบริหารส่วนตำบลสระแก้ว    
  
                      ผู้สนใจติดต่อขอซื้อเอกสารประกวดราคาด้วยวิธีการทางอิเล็กทรอนิกส์ โครงการที่ ๑  ในราคาชุดละ  ๕,๐๐๐.๐๐  บาท  และโครงการที่ ๒  ในราคาชุดละ  ๕,๐๐๐.๐๐ บาท   ได้ที่ กองคลัง องค์การบริหารส่วนตำบลสระแก้ว  ระหว่างวันที่   ๗  พฤศจิกายน   ๒๕๕๖   ถึง  วันที่  ๑๕   พฤศจิกายน   ๒๕๕๖  ดูรายละเอียดได้ที่เว็บไซต์  www.gprocurement.go.th  หรือ www.srakaew.go.th  หรือสอบถามทางโทรศัพท์หมายเลข            ๐๗๕-๓๗๕๑๖๒  ในวันและเวลาราชการ
                                    ประกาศ   ณ  วันที่   ๗   เดือน  พฤศจิกายน  พ.ศ. ๒๕๕๖

                         (นายวิโรจน์ พิมเสน)
                                                           นายกองค์การบริหารส่วนตำบลสระแก้ว

